EkBass/fiwiki-20250220-pages-articles huggingface dataset:
Lucifer (DC Comics)

Lucifer Morningstar on päähahmo Netflixin esittämässä Lucifer-sarjassa. Lucifer Morningstar on paholainen, helvetin herra, joka on lähtenyt helvetistä Los Angelesiin. Luokka:DC-universumin kosmiset olennot
Moritz Hauptmann

Moritz Hauptmann (13. lokakuuta 1792 Dresden – 3. tammikuuta 1868 Leipzig) oli saksalainen viulisti, säveltäjä, musiikkipedagogi ja musiikkiteoreetikko.Moritz Hauptmann Britannica Hauptmann saattoi musiikkiopintonsa valmiiksi Louis Spohrin johdolla. Vuoteen 1820 hän työskenteli hoveissa ja perheissä. Välillä hän toimi myös arkkitehtina ja teki tutkimusta akustiikasta. Vuonna 1822 Hauptmann sai nimityksen Kasselin kaupungin orkesteriin. Tässä vaiheessa hänen sävellystuotantonsa koostui enimmäkseen moteteista, messuista, kantaateista ja lauluista. Traaginen ooppera Mathilde kantaesitettiin vuonna 1826. Muiden toimiensa ohessa Hauptmann opetti sävellystä ja musiikin teoriaa. Hauptmann pääsi Leipzigin Thomasschulen kanttoriksi vuonna 1842 ja seuraavana vuonna Leipzigin konservatorion professoriksi. Hänen johdollaan opiskelivat muiden muassa Joseph Joachim, Hans von Bülow, Arthur Sullivan ja Frederic Hymen Cowen. Hauptmannin keskeisin musiikin teoriaa koskeva julkaisu on Die Natur der Harmonik und Metrik (1853). Vuonna 1850 Hauptmann perusti Otto Jahnin ja Robert Schumannin kanssa Bach-Gesellschaftin, jonka puheenjohtajana toimi loppuikänsä. Hän toimitti kolme ensimmäistä osaa seuran laatimasta Johann Sebastian Bachin kokonaistuotannon editiosta. == Lähteet == == Aiheesta muualla == * IMSLP: nuotteja Luokka:Saksalaiset viulistit Luokka:Saksalaiset säveltäjät Luokka:Oopperasäveltäjät Luokka:Musiikkipedagogit Luokka:Vuonna 1792 syntyneet Luokka:Vuonna 1868 kuolleet
Laurin Braun

Laurin Braun (s. 18. helmikuuta 1991 Lampertheim) on saksalainen jääkiekkoilija, pelipaikaltaan hyökkääjä. Hän edustaa DEL-seura Grizzlys Wolfsburgia. Braun laukoo vasemmalta. Hän on edustanut DEL-urallaan aikaisemmin myös Eisbären Berliniä ja ERC Ingolstadtia. == Ura == Braun debytoi DEL-liigassa kaudella 2008–2009 Eisbären Berlinin paidassa. Hän pelasi debyyttikaudellaan 3 ottelua tehoin 0+0=0. Braun pelasi Eisbären riveissä yhteensä 8 kautta, ennen kuin hän siirtyi ERC Ingolstadtiin. Braun pelasi Ingolstadtin riveissä kaksi kautta. 10\. huhtikuuta 2019 Braun solmi yksivuotisen sopimuksen Krefeld Pinguinen kanssa. Braunin paras DEL-kausi tehopisteillä mitaten on ollut 2012–13, jolloin hän keräsi tehot 9+16=25. == Lähteet == Luokka:Saksalaiset jääkiekkoilijat Luokka:Vuonna 1991 syntyneet Luokka:Elävät henkilöt
Julius Rietz

Julius Rietz (28. joulukuuta 1812 – 12. syyskuuta 1877) oli saksalainen sellisti, säveltäjä, kapellimestari ja musiikkiteosten editoija.Julius Rietz AllMusic Rietz opiskeli muiden muassa Bernhard Rombergin johdolla. Hän toimi kapellimestarina Felix Mendelssohnin avustajana Düsseldorfissa vuonna 1834 ja seurasi tätä tämän virassa vuonna 1835. Vuosina 1847–1854 hän johti Leipzigin oopperan orkesteria. Hän johti myös Gewandhausin konsertteja, työskenteli Leipzigin konservatorion sävellysprofessorina ja oli vuodesta 1860 kapellimestarina Dresdenissä. Rietzin oppilaiden joukossa olivat Woldemar BargielPrometheus in Music: Representations of the Myth in the Romantic Era, s. 296 Paul Bertagnolli, Salomon JadassohnSalomon Jadassohn: String Quartet in c minor, Op.10 Edition Silvertrust, Arthur Sullivan.Two Centuries of British Symphonism: From the beginnings to 1945, s. 166 Jürgen Schaarwächter ja Max von Erdmannsdörfer. Suurimman osan urastaan Rietz myös soitti selloa. Hän esiintyi varsinkin Ferdinand Hillerin ja Ferdinand Davidin kanssa. Hänen sävellystuotantoonsa kuuluu esimerkiksi kolme oopperaa, kolme sinfoniaa ja neljä konserttoa. Hän toimitti editiot kaikista Mendelssohnin teoksista ja editoi kokoelmiin myös joitain Georg Friedrich Händelin ja Wolfgang Amadeus Mozartin teoksista. == Lähteet == == Aiheesta muualla == * IMSLP: nuotteja Luokka:Saksalaiset sellistit Luokka:Saksalaiset säveltäjät Luokka:Saksalaiset kapellimestarit Luokka:Oopperasäveltäjät Luokka:Vuonna 1812 syntyneet Luokka:Vuonna 1877 kuolleet
Symbion

Symbion on eräs eläinsuku. Kun vuonna 1995 Peter Funch ja Reinhardt Møbjerg Kristensen Kööpenhaminan yliopistosta löysivät Symbion pandora-lajin, joka nykyisin kuuluu sukuun, he huomasivat sen niin erilaiseksi kuin mikään muu tunnettu eläinlaji, että se sijoitettiin Lophotrochozoa-yläjaksoon ja omaan, uuteen Cycliophora-pääjaksoonsa. == Lähteet == Luokka:Eläinkunta
Lumiherukka

Lumiherukka (Ribes niveum) on herukoiden sukuun kuuluva kasvilaji, joka kasvaa luonnonvaraisena Pohjois-Amerikassa. == Ulkonäkö ja koko == Lumiherukka on tavallisesti 0,5–3 metrin korkuiseksi kasvava pensas, jolla on valkoiset tai vaaleanpunaiset kukat. Kukinta-aika on huhti-heinäkuussa. Marjat ovat sinimustia tai violetteja; ne ovat syömäkelpoisia, mutta happamia. == Levinneisyys == Lumiherukan tyypillisiä kasvupaikkoja ovat puronvarsien tiheiköt ja avoimet rinteet. Laji kasvaa luonnonvaraisena Yhdysvaltain länsiosissa Washingtonin, Idahon, Oregonin ja Nevadan osavaltioissa sekä Coloradossa. == Lähteet == Luokka:Herukat
Amerikanherukka

Amerikanherukka (Ribes americanum) on herukoiden sukuun kuuluva kasvilaji, joka kasvaa luonnonvaraisena Pohjois-Amerikassa. == Ulkonäkö ja koko == Amerikanherukka on tavallisesti 0,5–1,5 metrin korkuiseksi kasvava piikitön pensas, jolla on pystyt tai harittavat oksat ja kesävihannat lehdet. Varret ovat kauttaaltaan nystykarvaisia; 3–5-lohkoiset lehdet ovat 2–8 senttimetrin mittaisia. Syysväritys on keltainen tai karmiininpunainen. Kasvi kukkii huhtikuusta kesäkuuhun; kukinto on 6–15-kukkainen, roikkuva terttu. Muutaman millimetrin mittaiset verholehdet ovat kerman- tai vihertävänvalkoisia ja 2,5–3-milliset terälehdet valkoisia. Hedelmä on noin senttimetrin levyinen musta, pyöreä ja sileäpintainen marja, joka on kypsennettynä syömäkelpoinen. Kasvi lisääntyy pääasiassa siemenistä. Amerikanherukan kromosomiluku on 2n = 16. == Levinneisyys == Amerikanherukka kasvaa luonnonvaraisena suuressa osassa Kanadaa Albertasta Nova Scotiaan ja Yhdysvaltain pohjoisosissa Delawaresta Pohjois-Illinoisin kautta Nebraskaan ja New Mexicoon ulottuvalla alueella. Laji on levinnyt vieraslajina myös Kiinan pohjoisosiin. == Elinympäristö ja ekologia == Amerikanherukan kasvupaikkoja ovat suot, kosteat metsät ja kanjonit sekä tienvarret, tasangot ja vuoristoseudut; Kanadan Manitobassa lajia esiintyy myös marskimaassa. Michiganissa ja Minnesotassa amerikanherukka leviää voimakkaasti saravaltaisilla niityillä. Laji sietää jonkin verran varjoa, sillä se on sopeutunut kasvamaan osana tiheälatvuksisten metsien aluskasvillisuutta. Amerikanherukka on yksi eräitä mäntylajeja saastuttavan Cronartium ribicola -ruostesienen vaihtoehtoisista väli-isännistä, minkä vuoksi kasvi joudutaan toisinaan hävittämään. == Käyttö == Amerikanherukan syömäkelpoisista marjoista tiedetään valmistetun hilloa ja hyytelöä. Ne sisältävät runsaasti vitamiineja ja antioksidantteja; lisäksi amerikanherukkaa kasvatetaan koristekasvina. == Kuvia == Ribes americanum, autumn leaves 2.jpg|Syysväritys Ribes americanum (Flower).jpg|Kukkia Ribes americanum in La Jaysinia (1).jpg|Marjoja Ribes americanum kz03.jpg|Lehtiä == Lähteet == == Aiheesta muualla == * Flora of North America * Minnesota Wild Flowers * Lady Bird Johnson Wildflower Center Plant Database Luokka:Herukat
Hysteria (Def Leppardin kappale)

"Hysteria" on englantilaisen hard rock -yhtye Def Leppardin rakkauslaulu. Se on samannimisen albumin 10. raita, joka julkaistiin kolmantena singlenä siltä lokakuussa 1987. == Lähteet == == Aiheesta muualla == * Single bändin nettisivuilla Luokka:Vuoden 1987 kappaleet Luokka:Def Leppardin kappaleet
Jeangu Macrooy

Jeangu Macrooy (s. 6. marraskuuta 1993 Paramaribo, Suriname) on surinamilaissyntyinen laulaja. Hän on asunut Alankomaissa vuodesta 2014. Hänet valittiin edustamaan Alankomaita kappaleella "Grow" vuoden 2020 Euroviisuissa Rotterdamissa. Ne kuitenkin peruttiin koronaviruspandemian vuoksi, ja Macrooy valittiin Alankomaiden edustajaksi vuoden 2021 kilpailuun. Hänen vuoden 2021 kilpailukappaleensa on nimeltään "Birth of a New Age". == Lähteet == Luokka:Alankomaalaiset laulajat Luokka:Alankomaiden euroviisuedustajat Luokka:Vuoden 2020 euroviisuedustajat Luokka:Vuoden 2021 euroviisuedustajat Luokka:Vuonna 1993 syntyneet Luokka:Elävät henkilöt
Japanin ilmatieteen laitos

Japanin ilmatieteen laitos (, ; lyhenne JMA) on Japanin kansallinen ilmatieteellinen virasto. Sen vastuualueita ovat ilmatiedeen, hydrologian, ilmastotieteen, ilman ja vedenlaadun, meritieteen, seismologiaan ja vulkanologiaan liittyvä havainto- ja ennustustoiminta sekä tutkimustyö Japanissa. Alkujaan vuonna 1875 perustetun JMA:n päätoimipiste on Tokiossa keisarillisen palatsin ja Tokion paloaseman naapuristossa. Tokion seudulla sijaitsee useita JMA:n muitakin keskeisiä toimipaikkoja. Aluekeskukset löytyvät Fukuokasta, Okinawasta, Osakasta, Sendaista ja Sapporosta. Hallinnollisesti JMA on Japanin maa-, infrastruktuuri- ja liikenneministeriön alainen laitos. JMA:n palveluksessa on noin 5 000 ihmistä. Virasto on miesvaltainen, sillä henkilökunnasta naisia oli likimain vain joka kymmenes. Eräs Japanin ilmatieteen laitoksen kansainvälisistä vastuutehtävistä on toimia Maailman ilmatieteen järjestön trooppisten hirmumyrskyjen (taifuunien) ennustus- ja varoituspalvelun aluekeskukuksena omalla maantieteellisellä alueellaan. JMA:n vastuualue on Tyynenmeren luoteisosa (oheisessa kartassa alue IV). ==Lähteet== ==Aiheesta muualla== Luokka:Kansalliset ilmatieteelliset laitokset Luokka:Japanin tiede ja tekniikka
Louis Plaidy

Louis Plaidy (1810–1874) oli saksalainen pianopedagogi. Hän oli aikanaan yksi Leipzigin konservatorion johtavista professoreista.Brother Musicians: Reminiscences of Edward and Walter Bache, s. 87 Constance Bache Hän liittyi konservatorion palvelukseen Felix Mendelssohnin kutsusta vuonna 1843 ja työskenteli siellä yli 20 vuoden ajan.The Tyranny of Tradition in Piano Teaching: A Critical History from Clementi to the Present, s. 65 Walter Ponce Plaidy julkaisi vuonna 1870 Breitkopf & Härtel -kustantamolla pianoharjoitusten kirjan Technische Studien für d. Pianofortespiel.Technische Studien für d. Pianofortespiel Louis Plaidy Teos sisältää yli neljäsataa harjoituskappaletta. Plaidyn johdolla opiskelivat muiden muassa Leoš JanáčekJanáček: Years of a Life Volume 1 (1854-1914): The Lonely Blackbird, s. 15 John Tyrrell, Arthur SullivanArthur Sullivan Sir Arthur Sullivan Society, Hans von BülowHans Von Bülow: A Life and Times, s. 37 Alan Walker, Andreas HallénAndreas Hallén Swedish Musical Heritage ja Julius Röntgen.Brahms and His World: A Biographical Dictionary, s. 368 Peter Clive Myös Edvard Grieg sai Plaidylta opetusta, mutta tämä pohjasi opetuksensa klassismin aikakauteen, kun puolestaan Grieg tunsi voimakasta mielenkiintoa romanttisten säveltäjien kuten Robert Schumannin, Frédéric Chopinin ja Richard Wagnerin teoksia kohtaan.Edvard Grieg MusicaNeo == Lähteet == == Aiheesta muualla == * IMSLP: nuotteja Luokka:Saksalaiset henkilöt Luokka:Musiikkipedagogit Luokka:Vuonna 1810 syntyneet Luokka:Vuonna 1874 kuolleet
FIPS

FIPS () on yhdysvaltalaisen NIST:n julkaisemia standardeja. FIPS-standardeja julkaistaan kun on lainmukainen tarve tai kyberturvallisuusvaatimuksia. FIPS- standardit kehitetään liittovaltion hallinnollisiin järjestelmiin, mutta eivät vielä täytä kansallisia tietoturvavaatimuksia. == Standardeja == * DSA (FIPS 186) * SHA (FIPS 202) == Katso myös == * ISO * SFS == Lähteet == Luokka:Standardit
Intian ilmatieteen laitos

Intian ilmatieteen laitos (; lyhenne IMD) on Intian kansallinen ilmatieteellinen valtionvirasto. Se toimii Intian geotieteiden ministeriön (Ministry of Earth Sciences) alaisuudessa. Laitos on perustettu vuonna 1875. thumb|left|IMD:n toimipiste Odishan osavaltion pääkaupungissa Bhubaneswarissa.IMD:n päätoimipaikka sijaitsee New Delhissä ja toinen keskeinen toimipiste on Punessa. Päätoimipisteensä ohella Intian ilmatieteen laitoksella on kuusi aluekeskusta Intiassa (Mumbai, Chennai, New Delhi, Kalkutta, Nagpur ja Guwahati) ja suuri joukko muita toimipisteitä. Esimerkiksi kunkin Intian osavaltion pääkaupungissa on oma ilmatieteellinen keskuksensa. Laitoksen osana on myös taivaankappaleiden sijaintiin liittyvä osastonsa, joka olemassaolo on ymmärrettävissä intialaisen kulttuurin kautta. Eräs Intian ilmatieteen laitoksen kansainvälisistä vastuutehtävistä on toimia Maailman ilmatieteen järjestön trooppisten hirmumyrskyjen (syklonien) ennustus- ja varoituspalvelun aluekeskukuksena omalla maantieteellisellä alueellaan. IMD:n vastuualue on Intian valtameren pohjoisosa (oheisessa kartassa alue V). ==Lähteet== ==Aiheesta muualla== * IMD:n Intian valtameren pohjoisosasta vastaava trooppisten hirmumyrskyjen keskus (RSMC, New Delhi) (imd.gov.in) * INSAT-satelliittikuvia (INSAT-3D) (imd.gov.in) Luokka:Kansalliset ilmatieteelliset laitokset Luokka:Intian tiede ja tekniikka
Limppusaari

Limppusaari on Kolonjärven saari Keuruulla. Sen pinta-ala on noin 640 neliömetriä ja suurin pituus noin 40 metriä. Luokka:Keuruun luonto Luokka:Suomen sisävesien saaret
Itsesitoja

Itsesitoja on viljanleikkuukone, joka leikkaa viljan ja sitoo korret automaattisesti lyhteiksi. Laite on kehittyneempi kuin elonleikkuukone, koska siinä on solmija, joka sitoo narulla korret sopiviksi lyhteiksi. Itsesitojia on sekä traktorilla vedettäviä että eteen asennettavia. Laitteen keksijänä pidetään Cyrus McCormickia, jonka keksimästä niittokoneesta kehitettiin edelleen rautalangalla lyhteitä sitova kone. Kone oli yleinen Suomen pientiloilla 1950-60-luvuilla ennen leikkuupuimurien yleistymistä. ==Katso myös== * Heinähäntä * Seiväskaira == Lähteet == Luokka: MaatalouskoneetLuokka: Viljankorjuutyöt
Keete Ainver

Keete Ainver, o.s. Lillimägi,Keete Ainver, Valgamaa kodulooline andmebaas ISIK, viitattu 15.1.2020 (29. joulukuuta 1905 Patküla, Viro − 28. tammikuuta 1994 Sundbyberg, RuotsiKeete Ainver surnud, Teataja (Stockholm), 23.4.1994. Lk 3, (sivun oikea alalaita), viitattu 15.1.2020 ) oli virolainen kirjailija. Hän pakeni Virosta syyskuussa 1944 Ruotsiin ja asettui Sundbybergiin.Keete Ainver, immi.se, viitattu 15.1.2020 Ainver valmistui ylioppilaaksi Tõrvan lukiosta 1925 ja opiskeli vuodesta 1925 Tarton yliopistossa, jossa hän suoritti 1931 tutkinnon kieli- ja kirjallisuustieteissä. Valmistuttuaan hän toimi viron kielen opettajana Valgassa 1932−1940 sekä Tallinnan Gustav Adolfi gümnaasiumissa 1942−1944 ja samalla Eesti Raadiossa tuottajana 1942−1944. Ainver pakeni 1944 perheensä kanssa Ruotsiin ja toimi 1947−1960 virkailijana tukholmalaisessa postikonttorissa. Hän piti 1953−1976 kirjallisuusaiheisia esitelmiä virolaisissa yhdistyksissä, joihin moniin hän itsekin kuului. Ainver on kirjojen lisäksi julkaissut kertomuksia, runoja ja artikkeleita ennen vuotta 1944 Virossa ja sen jälkeen Ruotsissa ja Kanadassa. == Lähteet == ==Aiheesta muualla== * Keete Ainver, Valga Keskraamatukogu Luokka:Virolaiset kirjailijat Luokka:Ruotsalaiset kirjailijat Luokka:Ruotsin virolaiset Luokka:Vuonna 1905 syntyneet Luokka:Vuonna 1994 kuolleet
Obed Hussey

Obed Hussey (1792–1860) oli yhdysvaltalainen keksijä. Hänen merkittävin keksintönsä oli niittokone, joka patentoitiin vuonna 1833. Se oli kilpailija samantyyppiselle koneelle, jonka oli patentoinut vuonna 1834 Cyrus McCormick. Hussey keksi myös höyryauran, koukkujen ja silmien hiontaa varten tarkoitetun koneen, myllyn maissin jauhamiseen, kuorintakoneen, sokeriruo'on murskauskoneen, keinotekoisen jään valmistuslaitteen, kynttilän valmistuskoneen ja muita laitteita.Greeno, p. 5.Canine, p. 30. Hän omisti elämänsä tärkeimmän osan sadonkorjuukoneen parantamiseen.Greeno, p. 34, quoting an 1854 letter from Edward Stabler. Vaikka Cyrus McCormickin leikkuukoneet ylittivät viime kädessä markkinoilla Husseyn leikkuupuimurin, Hussey oli ensimmäinen henkilö, joka valmisti, patentoi ja myi tällaisen koneen Yhdysvalloissa.Canine, p. 29. Hänen koneensa oli ensimmäinen siinä mielessä, että se ensin patentoitiin, ja se oli toiminut ainakin kahdeksassa osavaltiossa ennen kuin McCormickin kone oli poistunut Virginian laaksosta.Hutchinson, v. 1, p. 164. Lisäksi Husseyn leikkausmekanismista, edestakaisin liikkuvien veitsien ja raotettujen suojasormien yhdistelmästä tuli tiettyjen muutosten jälkeen standardi sadonkorjuukoneissa (sormipalkkikone).Hutchinson, v. 1, p. 161.Miller, p. 39.Hutchinson, v. 1, p. 169.Hutchinson, v. 1, p. 159.Hutchinson, v. 1, p. 193. == Lähteet == Luokka:Yhdysvaltalaiset keksijät Luokka:Vuonna 1860 kuolleet Luokka:Vuonna 1792 syntyneet Luokka:Maatalouskoneet
Telavansiini

Telavansiini (C80H106PN11Cl2O27) on glykopeptideihin kuuluva puolisynteettinen orgaaninen yhdiste. Yhdistettä käytetään lääketieteessä antibioottina vaikeiden ihoinfektioiden ja keuhkokuumeen hoitoon. ==Ominaisuudet ja käyttö== Telavansiinia valmistetaan vankomysiinistä liittämällä siihen sekä hydrofobinen alkyyliryhmä että hydrofiilinen fosfaattiryhmä. Ryhmät parantavat telavansiinin tehoa ja vaikutusaikaa. Yhdisteen antiboottisen ominaisuudet perustuvat siihen, että se estää bakteerien soluseinän peptidoglykaanikerroksen muodostamista. Toinen vaikutusmekanismi on, että se heikentää bakteerien solukalvoa ja lisää sen läpäisevyyttä. Telavansiini tehoaa grampositiivisiin bakteereihin kuten stafylokokkeihin ja streoptokokkeihin ja myös useat MRSA-kannat ovat sille alttiita, vaikka vankomysiini ei tehoaisikaan niihin. Gramnegatiiviset bakteerit ovat telavansiinille vastustuskykyisiä. Lääkeaine annostellaan ruiskeena suoneen. Euroopassa se on hyväksytty MRSA:n aiheuttaman keuhkokuumeen hoitoon ja Yhdysvalloissa sitä voi käyttää myös vakaviin MRSA:n aiheuttamiin ihotulehduksiin. Telavansiini hyväksyttiin Yhdysvalloissa markkinoille vuonna 2009.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Telavansiini voi aiheuttaa haittavaikutuksinaan huonovointisuutta, pääkipua ja makuaistin häiriöitä. Lääkeaine pidentää QT- aikaa, voi aiheuttaa allergisia iho-oireita ja on myrkyllistä maksalle. Telavansiinia ei suositella käytettäväksi raskauden aikana. ==Lähteet== Luokka:Antibiootit
Samsung Galaxy S20

Samsung Galaxy S20 on Samsungin älypuhelin, joka julkaistiin 11. helmikuuta 2020. Sen ennakkomyynti alkoi julkaisupäivänä ja toimitukset alkoivat 13. maaliskuuta 2020. Puhelimesta on olemassa suuremmat Samsung Galaxy S20+ ja Samsung Galaxy S20 Ultra -versiot. Syyskuussa 2020 puhelimesta julkaistiin lisäksi edullisempi Samsung Galaxy S20 FE -versio. == Ominaisuudet == Samsung Galaxy S20:ssa on kahdeksanydinprosessori ja 6,2 tuuman näyttö 120 hertsin virkistystaajuudella. Tallennustilaa on 128 gigatavua ja se on laajennettavissa muistikortilla. Keskusmuistia on kahdeksan gigatavua, ja laite tukee 5G-verkkoja. Puhelimessa on kolme takakameraa. Pääkameran tarkkuus on 12, telekameran 64 ja laajakulmakameran 12 megapikseliä. Etukameran tarkkuus on 10 megapikseliä. Akun kapasiteetti on 4 000 milliampeerituntia ja se tukee 25 watin pikalatausta. Laite tukee myös langatonta latausta. Puhelimessa on kasvojentunnistus ja näytönalainen sormenjälkitunnistin. Sen IP-luokitus on 68, ja se on pölyn- ja vedenkestävä. Puhelimen käyttöjärjestelmä on Android 10. == Lähteet == * Suomimobiili.fi: Samsung Galaxy S20 -puhelimen tarkat tiedot paljastuivat === Viitteet === Galaxy S20 Luokka:Android-pohjaiset laitteet Luokka:Vuoden 2020 matkapuhelimet Luokka:Kosketusnäytölliset älypuhelimet
Operaatio Crimp

Operaatio Crimp oli Yhdysvaltojen ja Australian joukkojen toteuttama operaatio vietkongin joukkoja vastaan Vietnamin sodanaikana Etelä-Vietnamissa 7.–13. tammikuuta 1966. Suurimittainen etsi ja tuhoa-operaatio päättyi laajan tunneliverkoston löytymiseen, mikä teki vietkongin joukkojen löytämisestä ja tuhoamisesta mahdotonta. ==Tausta== Operaatio Crimp toteutettiin yhdysvaltalaisten ja australialaisten joukkojen yhteistyönä Hố Bòn metsäksi kutsutulla alueella Etelä-Vietnamin niin sanotun rautakolmion länsipuolella. Hố Bò tunnettiin vietkongin tukialueena. Operaation toteuttamisen määräsi kenraali William Westmorland ja sen tarkoituksena oli sodan siihenasti suurimmalla operaatiolla tuottaa vietkongille lamauttava isku Etelä- Vietnamissa. Operaatiota varten koottiin yhteensä 8 000 miestä yhdysvaltalaisesta 1. divisioonasta, 173. maahanlaskuprikaatista ja australialaisesta rykmentistä. Heitä vastassa oli eversti Nguyen Thanh Linhin komentama 7. Củ Chin pataljoona. ==Taistelu== Operaatio alkoi 7. tammikuuta 1966 B-52 -pommikoneiden iskulla operaatiolalueelle. Ennen maajoukkojen etenemistä alueelle tiputettiin 30 tonnia räjähteitä. Yhteenotot maassa alkoivat pian operaation alettua, mutta joukkojen edetessä vietkongin taistelijat tuntuivat katoavan yhtäkkiä hyökkääjien edetessä. Heiltä vallattiin tyhjiä juoksuhautoja ja asemia. Vietkongin joukkojen löytämisessä ei tunnuttu onnistuvan. Taistelujen kulun luonne selittyi osittain vahingossa. Eräs yhdysvaltalainen sotilas oli loukannut jalkansa maasta törröttäneeseen naulaan. Naula osoittautui kuuluvan naamioituun oveen, joka johti maanalaiseen tunneliverkostoon. Mittava tunneliverkko tuli tunnetuksi Củ Chinin tunneleina ja ne käsittivät esimerkiksi maanalaisia kasarmeja, asevarastoja ja kenttäsairaaloja. Operaatio Crimpin hyökkäävät joukot eivät olleet saaneet erityistä koulutusta taisteluun maanalaisissa tunneleissa ja operaatio Crimp päätettiin 13. tammikuuta. ==Seuraukset== Operaatio Crimp oli johtanut vietkongin laajan maanalaisen tunneliverkon löytymiseen ja samalla todettiin operaatio Crimpin kaltaisen mittavan etsi ja tuhoa -operaation olevan mahdoton vihollisen voidessa kadota nopeasti tunneliverkkoihinsa. Sen sijaan operaatiot oli keskitettävä tunnettuja tunneliverkkoja vastaan niiden tuhoamiseksi. Operaatio Crimpiä seurasi operaatio Buckwheat, jonka aikana tunneleihin lähetettiin jalkaväkeä ja pioneereja. Myös vietkong pystyi hyödyntämään saatua kokemusta. Lähellä vihollista oli mahdollista tutkia esimerkiksi heidän taktiikkaansa ja ryhmityksiään. ==Lähteet== Luokka:Vietnamin sodan taistelut Luokka:1966 Luokka:Yhdysvaltain taistelut Luokka:Australian taistelut
Huberin talo (Tampere)

Huberin talo on arkkitehti Bertel Strömmerin suunnittelema funkistyylinen rakennuskokonaisuus Tampereella, osoitteessa Hallituskatu 3–5. Se koostuu kahdesta nelikerroksisesta lamellista, joista ensimmäinen on valmistunut Kirkkokadun puolelle vuonna 1949 ja toinen Aleksis Kiven kadun kulmaan vuonna 1950. Talo on saanut kutsumanimensä siinä toimineesta Huberin vesijohtoliikkeestä. Strömmer suunnitteli kohdetta pitkään. Ensimmäiset piirustukset hän teki jo vuonna 1939, mutta sodan vuoksi rakennushanke lykkääntyi. Myöhemmin alueen asemakaavaa muutettiin, ja Strömmer laati uudet piirustukset vuosina 1947–1948. Suunnittelussa häntä avusti arkkitehti Kerttu Nuoliala. Huberin talon molemmissa osissa on asuinhuoneistoja ja liiketiloja. ==Lähteet== Luokka:Tampereen liikerakennukset Luokka:Tampereen asuinrakennukset Luokka:Bertel Strömmerin suunnittelemat rakennukset Luokka:Nalkala
Barker

Barker voi tarkoittaa ainakin seuraavia: *Ab John Barker Oy, myöhemmin Barker- Littoinen, entinen suomalainen tekstiiliteollisuusyritys *Barker Kutomo Oy, suomalainen tekstiiliteollisuusyritys *Barker & Co., entinen brittiläinen autokorivalmistaja ==Sukunimenä== *Bob Barker (1923–2023), yhdysvaltalainen televisiojuontaja *Cam Barker (s. 1986), kanadalainen jääkiekkoilija *Cliff Barker (1921–1998), yhdysvaltalainen koripalloilija *Clive Barker (s. 1952), brittiläinen kirjailija, ohjaaja ja kuvataiteilija *Dan Barker (s. 1949), yhdysvaltalainen ateismiaktivisti *Dominic Barker (s. 1966), brittiläinen kirjailija *Harley Granville-Barker (1877–1946), brittiläinen näyttelijä, teatteriohjaaja ja näytelmäkirjailija *Jess Barker (1912–2000), yhdysvaltalainen näyttelijä *John Barker (1791–1854), brittiläissyntyinen suomalainen liikemies ja tehtailija *Lex Barker (1919–1973), yhdysvaltalainen näyttelijä *”Ma” Barker (1872/1873–1935), yhdysvaltalainen rikollinen *M. A. R. Barker (1929–2012), yhdysvaltalainen kielitieteilijä, pelisuunnittelija ja kirjailija *Nicholas Barker (s. 1973), brittiläinen rumpali *Nicola Barker (s. 1966), brittiläinen kirjailija *Nigel Barker (s. 1972), brittiläinen valokuvaaja ja valokuvamalli *Ronnie Barker (1929–2005), brittiläinen näyttelijä *Sue Barker (s. 1956), brittiläinen tennispelaaja ja televisiojuontaja *Travis Barker (s. 1975), yhdysvaltalainen rumpali *
Itsenäisyydenpuisto (Riihimäki)

Itsenäisyydenpuisto on puisto Riihimäellä, Koivistonmäen kaupunginosassa. == Historia == Puisto sai alkunsa 1930-luvun lopulla, kun Riihimäen kauppala kunnosti paikalla ollutta ryteikköä. Puisto nimettiin tuolloin Opistopuistoksi. Puistoalueen pohjoispääty varattiin kansakoululaisten opetuspuistoksi, jonne istutettiin pariakymmentä puulajia ja pensaita. Suomalaisten jalopuiden lisäksi puistossa on myös muun muassa makedonianmänty ja japaninmarjakuusi. Puiston eteläpäädyn kauppala lahjoitti sodissa 1939–1944 kaatuneiden Sankarihautausmaaksi. Arkkitehti Viljo Revellin suunnittelema sankarihautausmaa vihittiin käyttöön 10. tammikuuta 1940. Hautausmaalla paljastettiin vuonna 1948 kuvanveistäjä Kalervo Kallion veistämä graniittinen sankaripatsas. Opistopuisto nimettiin Itsenäisyydenpuistoksi itsenäisen Suomen täyttäessä 50 vuotta 1967. Vuonna 1986 puistoon istutettiin itsenäisyydenkuusi, joka on kasvatettu Helsingissä sijaitsevan alkuperäisen kuusen siemenistä. == Peruskorjaus == Itsenäisyydenpuistossa alkoi peruskorjaus vuonna 2022. Korjauksessa palautetaan puiston käytäviä alkuperäisempään muotoon ja laajuuteen; puistokäytävien historiallinen sijainti näkyy muun muassa vanhoissa ilmakuvissa. Sankarihautausmaan ja puiston väliin avataan käytävät. Puiston vanhat puut säilyvät pääosin. Itsenäisyyden kuusi on ylikasvanut aikaisempaan paikkaansa, se kaadetaan ja kuusen klooni istutetaan väljemmälle paikalle. Puistoon tulee istutusten reunustamia aukioita. Sankarihautausmaalla siistitään istutuksia. Puiston leikkipaikka uusitaan. Koko puistossa uusitaan kalusteita ja valaistus. == Lähteet == == Aiheesta muualla == * Itsenäisyydenpuiston suunnitelmaluonnos (PDF) * Itsenäidyydenpuiston perusparannussuunnitelma (PDF) Luokka:Riihimäen puistot Luokka:Suomen hautausmaat
Sam St. Laurent

Sam St. Laurent (s. 16. helmikuuta 1959 Arvida, Quebec, Kanada) on kanadalainen uransa päättänyt maalivahti, joka edusti NHL:ssa New Jersey Devilsiä ja Detroit Red Wingsiä. ==Ura== St.Laurent pelasi junioriliiga QMJHL:n Chicoutimi Sagueneensin joukkueessa neljä kautta vuosina 1975–1979 ennen kuin solmi varaamattomana pelaajana NHL-sopimuksen Philadelphia Flyersiin kaudelle 1979–1980. Philadelphian organisaatiossa ei kuitenkaan auennut pelipaikkaa NHL:sta vaan hän pelasi AHL- ja IHL-sarjoissa. Syyskuussa 1984 New Jersey Devils hankki hänen oikeutensa myöhemmin määriteltävää korvausta vastaan. NHL-debyyttinsä St.Laurent teki vasta seuraavalla kaudella ja kirjautti heti ensimmäisessä NHL-ottelussaan nollapelin. New Jerseyssä NHL- otteluita kertyi kauden aikana vain neljä kappaletta ja seuraavan vuoden elokuussa Devils kauppasi hänet Detroit Red Wingsin organisaatioon vaihdossa Steve Richmondiin. Kaudella 1986–1987 St. Laurent pelasi kuusi ottelua Detroitissa ja 25 ottelua AHL-farmiseura Adirondackissa. Keväällä 1989 St.Laurent voitti AHL:n Calder Cupin Adirondack Red Wingsin maalivahtina. Detroitin organisaatiossa St. Laurent pelasi neljän kauden aikana 30 NHL- ottelua, ennen kuin hänet myytiin rahalla New York Rangersiin. Rangersin organisaatiossa hän pelasi käytännössä vain yhden kauden. Kaudella 1990–1991 hänen tililleen kertyi 45 AHL-ottelua Binghampton Rangersin paidassa ja seuraavalla kaudella hän pelasi yhden erän AHL:ssa ja yhden ottelun Kanadan maajoukkueessa ennen kuin päätti uransa. St. Laurent oli viimeinen NHL- maalivahti, joka käytti lasikuidusta valettua koko kasvot peittävää naamaria kypärän ja ristikon sijaan. ==Saavutuksia== * AHL Calder Cupin voitto Adirondack Red Wingsissä 1989 * Jack Butterfield Memorial Trophy AHL:n pudotuspelien MVP:lle 1989 * Aldege "Baz" Bastien Memorial Award AHL:n parhaalle maalivahdille 1986 * Harry "Hap" Holmes Memorial Trophy AHL:n pienimmästä maalikeskiarvosta 1986 (yhdessä Karl Friesenin kanssa) * Valinta AHL:n II All Stars Teamiin 1985 ja 1986 ==Lähteet== Luokka:kanadalaiset jääkiekkomaalivahdit Luokka:vuonna 1959 syntyneet Luokka:elävät henkilöt
Luettelo maailman vanhimmista vallassa olevista monarkeista

Tämä on luettelo maailman vanhimmista vallassa olevista nykyisistä monarkeista. Luettelossa ei ole vt. valtionjohtajia. Luetteloon eivät kuulu ne monarkiat, jotka ovat pienten osavaltioiden, kuten Malesian ja Arabiemiraattien, hallitsijoita. Kansainyhteisön monarkiat, joiden valtaistuimella on kuningas Charles III, on huomioitu luettelossa. ==Luettelo== Hallitsija Ikä Titteli Vallassa Valtio Salman bin Abdul-Aziz Al Saud 31. joulukuuta 1935 kuningas 23. tammikuuta 2015 Franciskus 17. joulukuuta 1936 paavi 13. maaliskuuta 2013 Harald V 21. helmikuuta 1937 kuningas 17. tammikuuta 1991 Mishal al-Ahmad al-Jabir al-Sabah 27. syyskuuta 1940 emiiri 16. joulukuuta 2023 Hans Adam II 14. helmikuuta 1945 ruhtinas 13. marraskuuta 1989 Kaarle XVI Kustaa 30. huhtikuuta 1946 kuningas 15. syyskuuta 1973 Hassanal Bolkiah 15. heinäkuuta 1946 sulttaani 4. lokakuuta 1967 Charles III 14. marraskuuta 1948 kuningas 8. syyskuuta 2022 Hamad bin Isa Al Khalifa 28. tammikuuta 1950 kuningas 6. maaliskuuta 1999 Maha Vajiralongkorn (Rama X) 28. heinäkuuta 1952 13. lokakuuta 2016 Norodom Sihamoni 14. toukokuuta 1953 14. lokakuuta 2004 Haitham bin Tariq Al Said 23. lokakuuta 1954 sulttaani 11. tammikuuta 2020 Henri 16. huhtikuuta 1955 suurherttua 7. lokakuuta 2000 Albert II 14. maaliskuuta 1958 ruhtinas 6. huhtikuuta 2005 Ibrahim Ismail 22. marraskuuta 1958 Yang di-Pertuan Agong 31. tammikuuta 2024 Tupou VI 12. heinäkuuta 1959 kuningas 18. maaliskuuta 2012 Naruhito 23. helmikuuta 1960 keisari 1. toukokuuta 2019 Philippe 15. huhtikuuta 1960 kuningas 21. heinäkuuta, 2013 Mohammed bin Zayed al-Nahyan 11. maaliskuuta 1961 šeikki 13. toukokuuta 2022https://www.hs.fi/ulkomaat/art-2000008816772.html Abdullah II 30. tammikuuta 1962 kuningas 7. helmikuuta 1999 Letsie III 17. heinäkuuta 1963 12. marraskuuta 1990 Muhammad VI 21. elokuuta 1963 23. heinäkuuta 1999 Willem- Alexander 27. huhtikuuta 1967 30. huhtikuuta 2013 Felipe VI 30. tammikuuta 1968 18. kesäkuuta 2014 Mswati III 19. huhtikuuta 1968 25. huhtikuuta 1986 Frederik X 26. toukokuuta 1968 14. tammikuuta 2024 Jigme Khesar Namgyal Wangchuck 21. helmikuuta 1980 9. joulukuuta 2006 Tamim bin Hamad Al Thani 3. kesäkuuta 1980 emiiri 25. kesäkuuta, 2013 == Lähteet == Luokka:Luettelot hallitsijoista Luokka:Luettelot valtioista
Avenue Victor-Hugo

Avenue Victor-Hugo on puistokatu Ranskan pääkaupungin Pariisin 16. arrondissementissa. Se on saanut nimensä kirjailija Victor Hugon mukaan. Hugo asui viimeiset vuotensa nimeään kantavan kadun osoitteessa numero 124 sijainneessa Hôtel Particulierissa ja kuoli siellä 22. toukokuuta 1885. Avenue Victor-Hugo on yksi Place Charles de Gaullelta säteittäin lähtevistä 12 leveästä puistokadusta. Se on toiseksi pisin Pariisin avenueista, ja katu on kuuluisa kauniista arkkitehtuuristaan. Kadun puolivälissä on Place Victor- Hugo, josta johtaa kymmenen katua eri suuntiin. Aukion vieressä on metroasema Victor Hugo. Avenue Victor-Hugo jatkuu Place Victor-Hugolta eteenpäin aina Place Tattegrainille asti. Puistokadun nimi oli alun perin Avenue de Saint- Cloud ja sen jälkeen Avenue d’Eylau, mutta se nimettiin vuonna 1881 Victor Hugon mukaan Islannin suurlähetystö sijaitsee osoitteessa Avenue Victor-Hugo 52. Avenue Victor-Hugon ja Avenue Henri-Martinin risteyksessä on Hugon patsas. == Lähteet == == Aiheesta muualla == Luokka:Pariisin kadut
Avenue Kléber

Avenue Kléber on puistokatu Ranskan pääkaupungin Pariisin 16. arrondissementissa. Se on saanut nimensä Ranskan vallankumoussotien kenraali Jean-Baptiste Kléberin mukaan. Avenue Kléber on yksi Place Charles de Gaullelta säteittäin lähtevistä 12 leveästä puistokadusta. Avenue Kléberin alkuperäinen nimi oli Boulevard de Passy. Sen nimi muutettiin Ranskan toisen keisarikunnan aikana muotoon Avenue du Roi-de-Rome. Katu sai nykyisen nimensä vuonna 1879. == Lähteet == == Aiheesta muualla == Luokka:Pariisin kadut
Arbelvuori

Arbelvuori () on vuori Genesaretinjärven vieressä Israelissa. Sen korkeus merenpinnasta on vain 181 metriä, mutta järveltä mitattuna 381 metriä. ==Maantiede== thumb|vasen|Arbelvuori (vas.) ja Nitaivuori (oik.). Arbelvuori sijaitsee Israelin Ala-Galileassa lähellä Tiberiaksen kaupunkia Genesaretinjärven vieressä. Vuoren korkeus Genesaretinjärvestä mitattuna on 390 metriä, mutta merenpinnasta mitattuna vain 181 metriä. Vuoren peruskallio on kalkkikiveä ja dolomiittia, jota peittää kerros vulkaanista basalttia. Sen vieressä sijaitsee Nitaivuori. Genesaretinjärveltä nähtynä vuori kohoaa hyvin jyrkästi. Arbelvuori on osa luonnonsuojelualuetta ja alueella tavataan useita kasvi- ja eläinlajeja. Joitakin kallioiden kasvilajeja ovat Centaurea speciose, Dianthus pendulus, Tulipa agenensi kruunuvuokko ja hyasintti. Paikallisia eläinlajeja ovat esimerkiksi kalliokyyhky, arohiirihaukka, kalliotamaani, villisika vuorigaselli ja juovahyeena. ==Historia== Arbelvuor saattaa olla Bet-Arbel, joka Hoosean kirjassa mainitaan vanhana taistelupaikkana. Sittemmin Josephus ja ensimmäinen makkabilaiskirja puhuvat Arbelvuoresta paikkana, jolla seleukidit teloituttivat joukon paikallisia Juudas Makkabin vastaisen sotansa aikana. Jo tuolloin alue oli tunnettu luolistaan, josta paikalliset ehkä etsivät piilopaikkoja. Samoja luolia käyttivät sittemmin Herodesia vastaan taistelleet selootit. Rooman valtakunnan kaudella alueelle rakennettiin linnoitteita. Toisen temppelin tuhoutumisen jälkeen alueelle sanotaan asettuneen joukko pappeja ja paikalta tunnetaan sittemmissä kaivauksissa löydetty Bysantin valtakunnan aikaisen synagogan rauniot. Vuonna 1949 joukko Romanian juutalaisia perusti raunioiden viereen Arbel-nimisen mošavan. ==Lähteet== == Aiheesta muualla == Luokka:Israelin vuoret
Battering Ram (Saxonin albumi)

Battering Ram on Saxonin 21. studioalbumi, joka julkaistiin 16. lokakuuta 2015. == Kappalelista == # # # # # # # # # # # == Kokoonpano == * Biff Byford - laulu * Paul Quinn - kitara * Doug Scarratt - kitara * Nibbs Carter - basso * Nigel Glockler - rummut * David Bower – laulu == Arviot == * Imperiumi: 5-/10Levyarvostelu: Saxon - Battering Ram Viitattu 30.10.2022. * Kaaoszine: 8/10Kaaoszine == Lähteet == == Aiheesta muualla == * * Luokka:Vuoden 2015 albumit Luokka:Saxonin albumit
Imleria

Imleria on sienisuku, johon kuuluu viisi lajia maailmanlaajuisesti, joista yksi kasvaa myös Suomessa. Suvun lajit luokiteltiin ennen Boletus- tai Xerocomus-sukuun. Suvun lajeja tavataan Euroopassa, Pohjois-Amerikassa sekä Aasiassa. ==Lajit== * Ruskotatti (Imleria badia), esiintyy Suomessa * Imleria heteroderma * Imleria obscurebrunnea * Imleria parva * Imleria subalpina == Lähteet == * Laji.fi: Imleria Luokka:Boletaceae
Kauempana kuin kuu

Kauempana kuin kuu on hämeenlinnalaisen Ultramariini-yhtyeen tupla-EP, joka ilmestyi 25. tammikuuta 2006. Se sisältää kuusi uutta kappaletta ja kuusi remix-versiota Kevään ja kesän tähtikuvioita -albumin kappaleista. == Kappaleet == Kappaleessa 2 saksofonia soittaa Heikki Vertanen. Kappaleella 10 laulaa Iisa. == Lähteet == Luokka:Vuoden 2006 EP:t
Aamutakki

Aamutakki on vaatekappale, jota voi käyttää kotona, heräämisen jälkeen, kun ei jaksa tai halua pukea tavallisia vaatteita päälle. Aamutakki muistuttaa muodoltaan hyvin paljon kylpytakkia. Aamutakissa on yleensä vyö ja joskus myös huppu. Takki valmistetaan yleensä froteekankaasta tai fleecestä. == Katso myös == * Tupakkatakki Luokka:Takit
Oranssititonia

Oranssititonia eli titonia eli meksikolainen auringonkukka (Tithonia rotundifolia) on asterikasvien (Asteraceae) heimoon kuuluva kasvilaji. Titonia on hyvä leikkokukka. Titonia kasvaa lajikkeesta riippuen 40–200 senttimetrin korkuiseksi ja on 40–100 senttimetriä leveä. Sen lehdet ovat herttamaiset ja karvaiset. Sen mykerökukinnot ovat väriltään keltaiset, oranssit tai punaiset, muodoltaan päivänkakkaramaiset ja ne ovat halkaisijaltaan 6–8 senttimetriä. Titoniaa tavataan kotoperäisenä Meksikossa ja Keski-Amerikassa, mutta sitä on tuotu Afrikkaan, Aasiaan, Etelä-Amerikkaan, Länsi-Intiaan, Yhdysvaltain eteläosiin ja Australiaan, ja nykyisin sitä kasvaa näissä paikoissa luonnonvaraisena. Titoniaa lisätään siemenistä. Taimet istutetaan 30–50 senttimetrin päähän toisistaan. Se vaatii aurinkoisen kasvipaikan ja tuoretta, ravinteikasta ja runsasmultaista maaperää. Titonia sietää kuivuutta hyvin, mutta pitkinä poutajaksoina se tarvitsee kuitenkin vettä. Titonia kukkii yleensä heinäkuusta syyskuulle tai ensimmäisiin pakkasiin. Titonia houkuttelee puoleensa perhosia ja kolibreja. == Lähteet == Luokka:Asterikasvit
Acanthepedanus armatus

Acanthepedanus armatus on lukkien (Opiliones) lahkoon ja Epedanidae-heimoon kuuluva hämähäkkieläin. Se on sukunsa Acanthepedanus ainoa laji. Lajia tavataan endeemisenä eli kotoperäisenä Sumatralla. Sen kuvasi tieteelle Carl Friedrich Roewer vuonna 1912. == Lähteet == Luokka:Lukit
Maine Mariners

Maine Mariners -nimisiä jääkiekkojoukkueita on ollut kolme: *Maine Mariners (AHL) (1977–1987) ja (1987–1992) *Maine Mariners (ECHL) (2018–)
Kartioakankaali

Kartioakankaali (Ajuga pyramidalis) on huulikukkaiskasvien (Lamiaceae) heimoon ja akankaalien (Ajuga) sukuun kuuluva kasvilaji, jota tavataan Euroopassa. Suomessa laji on muinaistulokas ja sitä tavataan Suomen lounais- ja eteläosissa etenkin Uudenmaan alueella. Suomessa kartioakankaali on silmälläpidettävä. Kartioakankaali kasvaa 10–25 senttimetriä korkeaksi karvaiseksi ruohoksi. Kasvuston läpimitta on 10 ja 25 senttimetrin välillä. Lajin kasvupaikkoja ovat niityt, ahot, metsiköt ja laitumet. Lehdet kasvavat lehtiruusukkeena ja varressa vastakkain. Ylimmät lehdet ovat sinertäviä tai punertavia. Kukka on sininen tai violetti ja 10–18 millimetriä pitkä. Kukinta kestää toukokuusta kesäkuuhun. Kartioakankaali ei tee rönsyjä toisin kuin sen lähilaji rönsyakankaali. == Lähteet == == Aiheesta muualla == *Pohjolan kasvien pauloissa: Ajuga pyramidalis – kartioakankaali Luokka:Akankaalit
LZ-2

LZ-2 on Lanzaroten saarella, Espanjassa sijaitseva päätie, joka saa alkunsa saaren pääkaupunki Arrecifestä. Sieltä tie jatkuu Arrecifen lentoaseman ohitse Tíasiin ja sieltä yhä Yaizan kautta Playa Blancan satamaan. Tiellä on pituutta noin 37 kilometriä. LZ-2 on nelikaistainen Arrecifen ja Tiaksen välillä sekä Playa Blancan keskustassa. Lisäksi Yaizan ja Playa Blancan välillä kaikki liittymät on parannettu eritasoliittymiksi. == Reitti == * Arrecife (LZ-3) * San Bartolomé ** Playa Honda (LZ-301) ** Lentoasema (LZ-40) * Tías (LZ-35, LZ-505, LZ-501) ** Mácher (LZ-502, LZ-504) * Yaiza ** Uga (LZ-706, LZ-30, LZ-702) ** Yaiza (LZ-67, LZ-701, LZ-704) ** La Hoya (LZ-701, LZ-703) ** Playa Blanca (LZ-701) == Lähteet == Luokka:Kanariansaarten liikenne Luokka:Lanzarote
Maine Mariners (AHL)

Maine Mariners nimellä on toiminut kaksi erillistä jääkiekko-organisaatiota, jotka pelasivat AHL:ssa. ==1977–1987== Ensimmäinen Maine Mariners -niminen AHL joukkue syntyi vuonna 1977 AHL:n laajennusjoukkueena. Sen kotikaupunki oli Portland Mainen osavaltiossa ja kotihalli Cumberland County Civic Center. Joukkue pelasi Portlandissa vuoteen 1987 asti ja toimi vuosina 1977–1983 Philadelphia Flyersin ja vuosina 1983–1987 New Jersey Devilsin farmijoukkueena. Kaudelle 1987–1988 joukkue muutti New Yorkin Uticaan ja sai uudeksi nimekseen Utica Devils.http://www.hockeydb.com/stte/maine- mariners-6716.html ==1987–1992== Välittömästi edellisen joukkueen lopetettua sen tilalle tuli toinen Maine Mariners, kun Boston Bruins siirsi oman farmijoukkueensa, joka aiemmin oli toiminut kaksi vuotta nimellä Sherbrooke Jets, Portlandiin. Joukkueen yhteistyökumppani ECHL:ssa oli kauden 1991–1992 ajan Johnstown Chiefs Pennsylvanian osavaltion Johnstownissa. Kaudelle 1992–1993 Bruins siirsi farmijoukkueensa Rhode Islandin Providenceen ja sen nimeksi muutettiin tässä yhteydessä Providence Bruins.http://www.hockeydb.com/stte/maine-mariners-9590.html ==Lähteet== Luokka:Yhdysvaltalaiset jääkiekkoseurat Luokka:Entiset AHL-seurat Luokka:Philadelphia Flyers Luokka:New Jersey Devils Luokka:Boston Bruins
Pannukakkujää

Pannukakkujää (< ) on eräs jään muoto, joka esiintyy pyöreinä, litteinä levyinä, joissa on usein matala reuna. Toinen nimitys pannukakkujäälle on lautasjää. Pannukakkujäät voivat valtamerillä olla jopa kymmenen sentin paksuisia ja usean metrin levyisiä. Suomen ympäristökeskuksen hydrologi Esko Kuusiston mukaan pannukakkujäitä voi muodostua lähes kaikkiin akanvirtoihin. Suuret ajelehtivat sohjolautat hajoavat veden pyörteissä pienemmiksi palasiksi, jotka alkavat kiertää itsensä ympäri ja pyöristyvät. Reunat syntyvät muihin sohjon osiin törmäämisestä. Mikäli tulee pakkanen, pyöreät sohjolevyt jäätyvät pannukakkujääksi. Kuusisto arvioi pannukakkujään eliniäksi muutamia kuukausia. == Lähteet == == Aiheesta muualla == Luokka:Jää
Arnold Kopelson

Arnold Kopelson (14. helmikuuta 1935 – 8. lokakuuta 2018) oli yhdysvaltalainen elokuvatuottaja. Hänen tunnetuimmat elokuvansa ovat Platoon – nuoret sotilaat, Seitsemän, Tuntematon uhka, Takaa-ajettu ja Paholaisen asianajaja. Platoonista hänet palkittiin Oscarilla parhaasta elokuvasta. == Aiheesta muualla == * Luokka:Yhdysvaltalaiset elokuvatuottajat Luokka:Oscar-palkinnon saajat Luokka:Vuonna 1935 syntyneet Luokka:Vuonna 2018 kuolleet
Finlaysonin tehtaankoulu

Finlaysonin tehtaankoulu oli Finlaysonin tehtaan vuonna 1839 perustama koulu Tampereella. Koulun perustamisen takana oli Finlaysonin isännöitsijä Ferdinand Uhde. Toimintansa koulu aloitti syksyllä 1840. Koulun opettajana oli mamselli Maria Charlotta Hydén, jonka takia koulua kutsuttiin kansan keskuudessa Mamsellin kouluksi. Mamsellin kuoltua vuonna 1868 koulun toiminta keskeytyi. Tämän jälkeen lapset kävivät niin sanottua Sitkan koulua, mikä sijaitsi Näsilinnankatu 2:ssa. Sitkan koulu toimi tavallisen kansakoulun tapaan vuoteen 1903 asti, jolloin se liitettiin kaupungin kansakoululaitokseen. Finlaysonin tehtaankoulun koulurakennus purettiin Finlaysonin pääkonttorin vierestä vuonna 1982. Koulu oli työläisten pikkulapsille tarkoitettu yhteiskoulu. Se oli ilmainen ja kaikille avoin. Opetus koulussa oli ruotsinkielistä. Koulu antoi opetusta lukemisen ja kirjoittamisen lisäksi jonkin verran matematiikassa, piirustuksessa sekä tytöille erityisesti käsitöissä. Kuri koulussa oli kova ja opetus hartaan uskonnollista sekä tiukan kasvatuksellista. Finlaysonin tehtaankoulun oppilaita ovat olleet kirjailija Minna Canth sekä kauppias Gustaf Fredrik Ahlgren. == Lähteet == Luokka:Tampereen entiset rakennukset ja rakennelmat Luokka:Entiset suomalaiset oppilaitokset Tehtaankoulu Luokka:Finlayson (kaupunginosa)
Julius Stockhausen

Julius Stockhausen (1826 Pariisi – 1906 Frankfurt) oli saksalainen baritoni, kapellimestari ja kuoronjohtaja.Julius Stockhausen Oxford Reference Julius Stockhausen Schumann-Portal Stockhausenin isä oli harpisti ja säveltäjä ja äiti laulaja. Stockhausen oppi lapsena soittamaan eri soittimia. Hän sai koulutuksensa Pariisissa. Vuonna 1848 hän esiintyi Elias-oratorion tulkinnassa Baselissa, ja vuonna 1857 hän liittyi Pariisin Opéra-Comiquen palvelukseen. Hän piti Franz Schubertin Die schöne Müllerinin ensimmäisen julkisen esityksen Wienissä 1850-luvulla. Vuosina 1863–1867 Stockhausen johti Hampurin filharmonikkojen konsertteja ja samalla paikallista kuoroa. Vuosina 1874–1878 hän työskenteli Sternin lauluseuran johdossa Berliinissä. Hän opetti Hochin konservatoriossa (Frankfurt) vuosina 1878–1880 ja 1883–1884. Hänen välinsä konservatorion johdossa olleen Joachim Raffiin olivat tulehtuneet. Hän julkaisi kaksiosaisen oppimateriaalin laulajille vuosina 1886–1887. Stockhausen kantaesitti esimerkiksi Robert Schumannin Dichterlieben vuonna 1861 Johannes Brahmsin säestämänä. Hän kantaesitti myös Schumannin koko teoksen Kohtauksia Goethen Faustista vuonna 1862 Kölnissä, vaikka kapellimestari Ferdinand Hiller olisi alun perin halunnut, että siitä esitettäisiin vain osia. Stockhausen oli tutustunut Hilleriin esiintyessään vuonna 1859 Clara Schumannin kanssa Lontoossa, jossa hän tapasi Hillerin, Jenny Lindin ja Pauline Viardot’n. Kesällä 1854 ensi kertaa tapaamansa Clara Schumannin kautta Stockhausen tutustui Brahmsiin ja Joseph Joachimiin. Stockhausen teki useita resitaalikiertueita. Häntä pidettiin aikanaan yhtenä Schubertin Winterreisen ja muiden laulujen hienoimmista tulkeista. Johannes Brahms omisti hänelle säveltämiään lauluja. == Lähteet == Luokka:Saksalaiset laulajat Luokka:Baritonit Luokka:Saksalaiset kapellimestarit Luokka:Kuoronjohtajat Luokka:Vuonna 1826 syntyneet Luokka:Vuonna 1906 kuolleet
Andrew Kevin Walker

Andrew Kevin Walker (s. 14. elokuuta 1964 Altoona, Pennsylvania) on yhdysvaltalainen käsikirjoittaja ja tuottaja. Hänet tunnetaan kirjoitustyöstään elokuvassa Seitsemän (1995), josta hän sai Bafta-ehdokkuuden parhaasta alkuperäiskäsikirjoituksesta. Hänet tunnetaan myös elokuvista 8 mm – kahdeksan millimetriä (1999) ja Päätön ratsumies (1999). == Aiheesta muualla == * Luokka:Käsikirjoittajat Luokka:Yhdysvaltalaiset elokuvatuottajat Luokka:Yhdysvaltalaiset televisiotuottajat Luokka:Vuonna 1964 syntyneet Luokka:Elävät henkilöt
Kati Kulovesi

Kati Kulovesi (s. 1973) on suomalainen oikeustieteilijä ja Itä-Suomen yliopiston kansainvälisen oikeuden, erityisesti kansainvälisen ympäristöoikeuden professori. Hän on toiminut toimi Suomen ilmastopaneelissa (2014–2015 ja 2016–2019). Hän on johtanut useita kansainvälisiä ympäristöoikeuden alaan kuuluvia tutkimushankkeita ja hankkinut näille esimerkiksi tavoiteltua ERC-rahoitusta. Kulovesi tuli ylioppilaaksi Suutarilan lukiosta (1992). Hän suoritti oikeustieteen maisterin tutkinnon Helsingin yliopistossa (1998) ja Lontoon yliopistossa (London School of Economics and Political Science: LL.M., 2001). Hän valmistui Lontoon LSE:stä myös oikeustieteen tohtoriksi (LL.D., 2008). Kuloveden englanninkielinen väitöskirjatutkimus (2008) oli otsikoitu Challenges of Environment and Legitimacy in the WTO Dispute Settlement System. Työn toimitettu versio on julkaistu vuonna 2011 Kluwer Law Internationalin kustantamana. ==Teokset== * (print), (ebook) * (ebook), (print) * ; saatavana myös e-kirjana * ==Lähteet== ==Aiheesta muualla== *Kati Kuloveden Google Scholar -profiili (google.com) *Kati Kulovesi. University of Eastern Finland, Law School (researchgate.net) *Kati Kulovesi. Professor of International Law and Co-Director, Center for Climate Change, Energy and Environmental Law (CCEEL) (linkedin.com) * *Ykkösaamu: Konkarikansanedustajat ja Trumpin tuleva hallinto (14.11.2016; osana ohjelmaa toimittaja Päivi Neitiniemi haastattelee professori Kati Kulovettä ja apulaisprofessori Sirkku Juholaa Pariisin ilmastokokouksen sopimuksen toteuttamisesta) (arenan.yle.fi) *Minne menet, ilmastosopimus? (Ulkopoliittinen instituutti, 21.11.2014) (fiia.fi) Luokka:Elävät henkilöt Luokka:Vuonna 1973 syntyneet Luokka:Suomalaiset oikeustieteilijät Luokka:Itä- Suomen yliopiston professorit Luokka:Suomalaiset professorit
Kuplapesä

Kuplapesä on joidenkin kalalajien, kuten labyrinttikalojen, syljestä ja ilmasta vedenpintaan tekemä rakennelma, joka monesti tarttuu vesikasveihin. Kuplat suojelevat mätimunia tunkeilijoilta ja muilta vaaroilta, myös poikasten juuri kuoriuduttua. Kuplapesää käyttävien kalalajien mätimunat ovat pesässä kuoriutumiseen saakka. == Lähteet == Luokka:Kalat